ઈ.સ. ૧૯૮૯ ના સપ્ટેંબર માસે અચાનક હ્રદયનો દુ:ખાવો અને હાર્ટનું ઓપરેશન થયું અને પ્રભુએ નવું જીવન આપ્યુ.હોસ્પીટલમાં હતો ત્યારે પ્રભુપ્રેરણાથી થોડી કાવ્યરચનાઓ શક્ય થઈ અને “ પ્રભુ પ્રીતનાં અમીઝરણા” નામે એક નાની પુસ્તિકા પ્રગટ કરી. ત્યારબાદ, વેસ્મા ગામના પ્રજાપતિ મહોલ્લા (ભુરીયું ફળિયું) જ્યાં મારો જન્મ થયો તેને યાદ કરી “પ્રગતિનાં પંથે” તેમજ એક સ્નેહીની બિમારી સમયે મારા હ્રદયભાવો છલકાતા “પ્રભુપ્રાર્થના પ્રસાદી” નામે પુસ્તિકાઓ શક્ય થઈ. આ ત્રણ નાની પુસ્તિકાઓનું મિલન એટલે “ત્રિવેણી સંગમ” ની કાવ્યસંગ્રહ પુસ્તિકા.